**Andelsboligforeningen**

**Hyrdestien**

**Husorden**

 01-04-2023

**Til nye andelshavere**

**Hermed følger en mappe med forskellige oplysninger, som kan være gode at have, når man er ny andelshaver her på Hyrdestien.**

**Vi byder jer hjertelig velkommen og opfordrer jer hermed til at deltage i det sociale liv i Andelsboligforeningen.**

**Har I spørgsmål, eller er I i tvivl om noget, så spørg bestyrelsen eller naboen.**

**Vi glæder os til at lære jer at kende og indlemme jer i fællesskabet i Andelsboligforeningen Hyrdestien.**

**Med venlig hilsen**

**Bestyrelsen**

**Indholdsfortegnelse:**

1. **Fejl og skader**
2. **Husdyrhold**
3. **Anskaffelser**
4. **Udvendige antenner**
5. **Fællesarealer**
6. **Tilsyn med fælleshuset**
7. **Brug af værelser og sal**
8. **Opmærksomheder**
9. **Redskabsskuret**
10. **Affaldsordning**
11. **Parkering.**
12. **”Låne” Trailer**
13. **Lader til bil**
14. **Værkstedet**
15. **Udvalg**

1. **Fejl og skader**

Andelshaverne skal hurtigst muligt anmelde til bestyrelsen om opståede fejl og skader i boligen og dens installationer.

Konstateres der skadedyr skal dette ligeledes meddeles bestyrelsen.

***Hvis man selv rekvirerer service, betaler man selv.***

1. **Husdyrhold**

**Iflg. Vedtægternes §12.2 må der ikke holdes husdyr.**

1. **Anskaffelser**

Der må ikke opføres udestuer, drivhuse og skure uden bestyrelsens godkendelse.

Ligesom der ej heller må opsættes markiser, baldakiner eller installeres brændeovne eller andre større ændringer uden bestyrelsens godkendelse.

Fælles plankeværk mellem bolig og redskabsrum vedligeholdes med maling af andelshaveren.

Opføres der et ”mellemskur” / cykelskur mellem bolig og redskabsrum, er det andelshaverens ansvar at det opføres korrekt, og vedligeholdelse påhviler alene andelshaveren.

1. **Udvendige antenner**

Der må ikke opsættes paraboler og antenner.

1. **Fællesarealer**

Hækkene mod vejen skal være bøgehække.

Max. højde på bøgehækkene er 180 cm.

Der må ikke plantes eller lægges fliser i de udendørs fællesarealer, udover det allerede bestående.

Klipning af græs iflg. turnusordning.

Fælles havedag - Renholdelse af diverse fællesarealer.

Man foretager selv snerydning/saltning af egne arealer inkl. fortov.

Snerydning/saltning af vejen foretages af entreprenør bestilt af bestyrelsen.

1. **Tilsyn med fælleshuset**

Alle andelshavere indgår i en turnus af 3 måneders varighed sammen med 2-3 andre andelshavere. Turnuslisten udarbejdes af bestyrelsen.

Turnuslisten hænger på opslagstavlen i fælleshuset.

Såfremt man har husvagt, har man også ansvaret for at lokalerne fremstår rengjorte og ryddelige efter arrangementets afslutning.

Ligeledes har husvagten ansvaret for pasning af blomster såvel inde som ude.

Indkøb af forbrugs- og madvarer til fælleshuset.

Til affald i forbindelse med fællesarrangementer eller privat leje af sal og værelser skal man bruge sin egen skraldespand, idet fælleshuset ikke er tilknyttet den almindelige affaldsordning.

Husvagterne er ansvarlige for flagning. Der flages på alle andelshaveres fødselsdage, såfremt andelshaveren ikke har frabedt sig det. Det er husvagternes ansvar at flaget hejses og nedtages rettidigt.

Det er husvagterne der indkalder og afholder fællesspisningerne.

1. **Brug af værelser og sal**

Værelse 1 2 enkeltsenge + hems

Værelse 2 2 enkeltsenge

Reservation af værelse/sal foretages på de i køkkenet ophængte lister.

Reserveres begge værelser af samme andelshaver, og der er andre andelshavere som ønsker et værelse i samme tidsrum, skriver man sig også på den ophængte liste og parterne prøver sammen at finde en løsning.

Skal værelse/sal alligevel ikke bruges, slettes reservationen hurtigst muligt.

Betaling og udlevering af nøgler hos husvagten.

Værelserne er til disposition fra udlejningsdagen kl. 12.00 til afrejsedagen kl. 12.00, med mindre andet er aftalt.

Bruges husets sengelinned, som opbevares i skabene, skal det tilbageleveres i nyvasket stand.

Som bruger af et værelse har man lov til at anvende badeværelset, samt til at bruge køleskabet til opbevaring af drikkevarer til eget brug.

Der skal gøres rent efter brug af lokalerne (rengøringsmidler findes i køkkenet).

Bruger har ansvaret for at de brugte faciliteter afleveres i samme stand som de blev modtaget, dvs.at man heller ikke efterlader affald.

Andelshaverne må anvende fælleshusets fryser til kortvarig opbevaring af frosne varer. Dog skal der altid påføres navn og dato på varerne, og de skal fjernes såfremt fælleshuset er udlejet.

Der må ikke medtages husdyr i fælleshuset.

1. **Opmærksomheder**

Opmærksomheder i forbindelse med fødselsdage, samt ved sygdom/hospitalsindlæggelse varetages af bestyrelsen.

Runde fødselsdage 60, 70, 75, 80, 85 osv. 1 buket

Hospitalsindlæggelse 1 buket

Nye andelshavere 2 fl. god vin

Afgående bestyrelsesmedlem 2 fl. god vin

Prisniveau for alle gaver er ca. 200 - 300 kr.

1. **Redskabsskuret**

Her opbevares fælleshusets plæneklipper – havemøbler – stiger – trillebør m.m.

Disse ting kan frit lånes af andelshaverne, men skal tilbageleveres i samme stand.

I skuret kan der kortvarigt opbevares drikkevarer m. v. i forbindelse med arrangementer.

1. **Affaldsordning**

Affald skal sorteres i 10 forskellige typer i de respektive beholdere.

Hyrdestiens beholdere er som angivet:

***Affaldsbeholdere: Størrelse: Placering: Tømning:***

***Madaffald/Restaffald 240 liter Ved hver bolig. Hver 14. dag***

***Farligt affald 21 liter Ved hver bolig Efter behov***

***Papir/Pap/Tekstil 2x660 liter Ved fælleshus Hver 4. uge***

***Plast/Drikkekartoner 2x770 liter Ved fælleshus Hver 3. uge***

***Glas/Metal 1x400 liter Ved fælleshus Hver 3. uge***

1. **Parkering**

Erhvervskøretøjer samt campingvogne/autocampere må ikke parkeres på andelsboligforeningens område.

Trailere må ikke permanent placeres på andelsboligforeningens område (undtaget lånetrailer på trailerpladsen).

Parkering af bil skal først og fremmest ske i egen carport.

For Hyrdestiens beboere – og gæster – er der for enden af vejen 4 parkeringspladser + 1 trailer plads.

Ved fælleshuset er der 3 parkeringspladser, som kan bruges med visse begrænsninger.

* *Der skal være fri adgang til værkstedet.*
* *Der skal være 1 fri plads for hvert værelse, der er i brug.*
* *Der skal være 1 fri plads, når salen er i brug til Hyrdestiens arrangementer.*
* *Alle pladser skal være frie ved særlige lejligheder – f.eks. når en andelshaver har lejet salen til familiefester, eller i julemåneden til juletræ.*
* *Der skal være 1 meter friplads for tømning af containere i venstre side.*

Nogle beboere har også mulighed for at parkere på det grønne areal ud for egen grund.

1. **”Låne” Trailer**

For Hyrdestiens beboere stiller hus nr. 2 gratis trailer til rådighed for biler med synsfri sammenkobling.

Traileren placeres ved vendepladsen.

Er traileren holdende ved vendepladsen, kan den lånes i ca. 4 timer. Skal den lånes i længere tid, skal det være efter aftale med nr. 2.

På værkstedet er ophængt en liste, som man skriver sig på.

Kopi af ”trailer attest” – som skal medbringes under kørslen – findes også på værkstedet.

Traileren skal afleveres i samme stand, som ved start.

1. **Ladeboks til bil**

Inden ladeboks opsættes skal følgende iagttages:

Der ansøges til Hyrdestiens bestyrelse med angivelse af:

* Hvilken type lader der ønskes opsat, med angivelse af KW.
* Placering af lader.

**Installationen skal udføres lovlig, samt tilmeldes og godkendes af de relevante myndigheder.**

Installationen og ladeboksen udføres/vedligeholdes af andelshaveren og på dennes ansvar.

1. **Værkstedet**

Værkstedet, der styres af værkstedgruppen, er gratis at låne og uden faste åbningstider, men af hensyn til naboerne bedes man overholde nedenstående regler.

1. Værkstedets vinduer er Fælleshusets ansigt udadtil, så de bør altid være ordentlige og rene.
2. Værkstedet skal altid efterlades i ren og ryddelig stand.
3. Giftige materialer, farlige kemikalier m.m. skal opbevares utilgængelige for børn.
4. Farlige maskiner (rundsave o. lign) skal efterlades afskærmede og frakoblet strøm.
5. Fælles værktøj og maskiner må kun fjernes, hvis der lægges en seddel med låners navn.
6. Maskinerne i værkstedet må kun anvendes af andelshaverne. Værktøj, der er ødelagt ved misrøgt, skal erstattes.
7. Børn må kun opholde sig i værkstedet ledsaget af en voksen.
8. Værkstedet må ikke bruges til langtidsopbevaring af indbo m.m., medmindre det er Andelsboligforeningens ejendom.
9. Værkstedets maskiner og plæneklipper bruges på eget ansvar, og Andelsbolig- foreningen kan ikke gøres ansvarlig for skader på personer eller ting.
10. Maling til reparation af bygningsdele findes på værkstedets loft.
11. Såfremt værktøj doneres til Fællesværkstedet, kan det ikke medtages ved fraflytning, men hvis værktøjet blot er lånt til Værkstedet kan det medtages ved fraflytning.
12. **Udvalg**

**Værkstedsudvalget**

Alle hankønsvæsner på Hyrdestien er fødte medlemmer.

Opgaver:

Vedligeholdelse af udendørs småskavanker, og sørger for håndværkerbistand om nødvendigt.

Holder opsyn med værkstedet.

**Ideudvalget**

Udarbejder tur-listen til onsdagsture.

Planlægger udflugter.

Kommer med forslag til andre aktiviteter.

**Madudvalget**

Bistår ved bl.a. fællesspisning, hvis der er behov for det.

Bistår ved andre arrangementer, efter behov.

**Bestyrelsen**

Indkalder til fællesarbejder. (Lugedag mm.)

Beslutter hvornår planter, buske m.m. på fællesarealet udskiftes.

Indkøber gødning m.v..

Planlægger turnus for plæneklipning.

**Arrangementer**

Hver onsdag kl. 10.00 går eller kører vi en tur, som vi skiftes til at arrangere.

Såfremt der køres, er der opslået i fælleshusets køkkenvindue, hvor

turen går hen. Kører man, betales et passende beløb til ”bilen”.

Hver mandag kl. 10.00 er der gymnastik i fælleshuset.

Sidste fredag i måneden er der fællesspisning – dog undtaget månederne

maj, juni, juli og august.